ยะลาบึมต่อเนื่อง คาดฝีมือกลุ่มป่วนเมืองนับร้อย หวังทำลายขวัญกำลังใจ
กลุ่มก่อกวน ตระเวนวางระเบิดป่วนเมืองยะลา แบบรายวัน ก่อเหตุระเบิดขึ้นที่ร้านขายของเล่น อังคณาทอย ใกล้ทางแยกถนนวิฑูรอุทิศ 1 บริเวณฝั่งตรงข้ามร้านสะดวกซื้อ และบริเวณใกล้เคียง ตลาดเก่า เทศบาลนครยะลา คาดมีผู้ก่อเหตุกว่า 100 คน ส่วนเหตุระเบิดรายวันทั่วเมืองยะลาติต่อกันกว่า 3 วัน หน่วยข่าวฯ เชื่อมีระเบิดมากกว่า 50 ลูก แนวร่วมก่อเหตุมากกว่า 100 คน หวังทำลายขวัญกำลังใจ และความเชื่อมั่นของประชาชนในพื้นที่,เมื่อวันที่ 16 พ.ค.2558 ผู้สื่อข่าวรายงานว่า เมื่อเวลา 13.00 น. เกิดเหตุระเบิดขี้นที่ร้านขายของเล่น ชื่อร้านอังคณาทอย ตั้งอยู่เลขที่ 500 ถนนสิโรรส เขตเทศบาลนครยะลา ใกล้ทางแยกถนนวิฑูรอุทิศ 1 บริเวณฝั่งตรงข้ามร้านสะดวกซื้อ บริเวณตลาดเก่า ทราบชื่อเจ้าของร้าน คือ นางอังคณา บุญอำนวยกิจ อายุ 58 ปี พบว่าแรงระเบิดทำให้สินค้าเสียหายไปจำนวนหนึ่ง และมีผู้ได้รับบาดเจ็บ 1 ราย ทราบชื่อ น.ส.นูรา มูซอ อายุ 25 ปี โดนสะเก็ดระเบิดบริเวณนิ้วกลางเท้าขวาฉีกขาด เจ้าหน้าที่กู้ภัยได้นำส่ง รพ.ศูนย์ยะลา ก่อนแล้ว,ต่อมา พ.ต.อ.จำลอง สุวลักษณ์ ผกก.สภ.เมืองยะลา พ.ต.ท.โสภณ สายสุรีย์ รอง ผกก.ป.สภ.เมืองยะลา เร่งนำกำลังตรวจสอบที่เกิดเหตุ พร้อมปิดกั้นการจราจร เพื่อความปลอดภัยของประชาชนที่สัญจรผ่านไปมา และช่วยอำนวยความสะดวกให้เจ้าหน้าที่ชุดเก็บกู้วัตถุระเบิด ศรศึก-ศรชัย ภ.จ.ยะลา เข้าตรวจสอบที่เกิดเหตุ ตรวสอบเบื้องต้น พบเศษหน้ากากโทรศัพท์มือถือ ชิ้นส่วนอิเล็กทรอนิกส์ เศษแบตเตอรี่ ด้านตำรวจคาดว่า เป็นฝีมือพวกก่อกวนกลุ่มเดิม ที่พยายามวางระเบิดป่วนเมืองยะลา,ผู้สื่อข่าวรายงานว่า กลุ่มก่อกวนวางระเบิดป่วนตลาดเก่าเทศบาลนครยะลาต่อเนื่อง ล่าสุด เจ้าหน้าที่ ตำรวจ สภ.เมืองยะลา สนธิกำลังทหาร เจ้าหน้าที่อาสาสมัครกู้ภัยยะลา เข้าตรวจสอบที่เกิดเหตุ พร้อมปิดกั้นสถานที่ การสัญจรบนถนน เพื่อป้องกันเหตุซ้ำซ้อน ก่อนให้เจ้าหน้าที่ชุดเก็บกู้วัตถุระเบิด เข้าตรวจสอบโดยละเอียดอีกครั้ง ในที่เกิดเหตุร้านขายเสื้อผ้า-ของเล่น เลขที่ 504 ถนนสิโรรส ย่านชุมชนตลาดเก่า เขตเทศบาลนครยะลา จุดที่เกิดระเบิดอยู่บริเวณหน้าร้าน ซึ่งมีแผงขายของเล่นเด็กวางอยู่,จากการสอบสวนทราบว่า เมื่อช่วงเที่ยงที่ผ่านมาก่อนเกิดเหตุนั้น มีผู้คนเข้ามาซื้อของจำนวนมาก และมีบุคคลต้องสงสัยแต่งกายเป็นหญิง ทำทีเข้ามาซื้อของ และขอเข้าห้องน้ำภายในร้าน และเดินวนเวียนดูของอยู่บริเวณหน้าร้าน ก่อนที่จะออกจากร้านไป และต่อมาก็ได้เกิดเหตุระเบิดขึ้น โดยภายหลังเกิดเหตุ เจ้าหน้าที่ที่เกี่ยวข้องได้สนธิกำลังเข้าตรวจสอบ และยังพบวัตถุต้องสงสัยวางอยู่หน้าร้านแว่น ท็อปเจริญฝั่งตรงข้าม ร้านที่เกิดเหตุ จึงได้เข้าตรวจสอบพบเพียงถุงกระดาษเปล่าเท่านั้น ส่วนจุดเกิดเหตุในร้านขายของเล่นนั้น พบเศษชิ้นส่วนระเบิดในลักษณะเดียวกันกับที่เกิดเหตุระเบิดหลายจุดในเขตเทศบาลนครยะลา โดยเชื่อว่า เป็นกลุ่มก่อกวนเดียวกันป่วนเมืองกลุ่มเดียวกันสร้างสถานการณ์ โดยพุ่งเป้าไปยังร้านค้า บ้านเรือนของประชาชน,สำหรับกรณี เกิดเหตุระเบิดทั่วเมืองยะลา ตั้งแต่วันที่ 14 - 16 พ.ค.58 หน่วยงานความมั่นคงในพื้นที่ ได้วิเคราะห์เหตุการณ์ระเบิดที่เกิดขึ้น ในช่วง 3 วันนี้ โดยพุ่งเป้าไปถึงแนวร่วมกลุ่มของ นายอิสมาแอ ระยะหลง หรือ อุสต๊าสโซ๊ะ แกนนำสั่งการก่อเหตุ โดยให้แนวร่วม RKK เป็นกลุ่มวัยรุ่นจบการฝึกและซูมเปาะ หรือ สาบานตน ให้ลงมือก่อเหตุ เพื่อทดสอบสภาพจิตใจ โดยเชื่อว่า มีแนวร่วมที่ลงมือก่อเหตุในครั้งนี้ จำนวนไม่ต่ำกว่า 100 คน ใช้หลักการประเมินจากจุดเกิดเหตุที่มีมากกว่า 40 จุด จำนวนระเบิดที่ใช้ก่อเหตุมีมากกว่า 50 ลูก ซึ่งในแต่ละจุดที่เกิดเหตุคาดว่า คนร้ายน่าจะไม่ต่ำกว่า 2 คน ต่อจำนวนระเบิด 1 ลูก นอกจากนี้ยังปลอมตัวคล้ายหญิงมุสลิม เพื่อปกปิดใบหน้าเข้ามาในเขตเทศบาลนครยะลา โดยมีเป้าหมายในการก่อเหตุ เป็นร้านค้าของคนจีน หรือ คนไทยพุทธในพื้นที่เป็นส่วนใหญ่,อย่างไรก็ตาม ผู้สื่อข่าวรายงานว่า เมื่อช่วงเช้าที่ผ่านมานั้น เจ้าหน้าที่ฝ่ายความมั่นคงในจังหวัดยะลา ทั้งเจ้าหน้าที่ตำรวจ ชุดสืบสวนกองบังคับการสืบสวน กองกำกับการตำรวจภูธรจังหวัดยะลา เจ้าหน้าที่ชุดสืบสวนคดีสำคัญ ศชต. เจ้าหน้าที่ทหาร หน่วยเฉพาะกิจที่ 16 ยะลา เจ้าหน้าที่ทหารพราน อส.เมืองยะลา ร่วมกันสนธิกำลังกัน เข้าตรวจค้นหากลุ่มคนร้ายในพื้นที่ย่านชุมชนตลาดเก่า และย่านมัรกัส ต.สะเตงนอก อ.เมืองยะลา โดยเจ้าหน้าที่เชื่อว่า กลุ่มคนร้ายจะเป็นวัยรุ่น และหลบซ่อนตัวตามบ้านเช่า หรือบ้านพักบริเวณในรอบๆ เขตเทศบาลนครยะลา หลังจากการตรวจค้นเบื้องต้นยังไม่พบเป้าหมายแต่อย่างใด.
กลุ่มก่อกวน ตระเวนวางระเบิดป่วนเมืองยะลา แบบรายวัน ก่อเหตุระเบิดขี้นที่ร้านขายของเล่น อังคณาทอย ใกล้ทางแยกถนนวิฑูรอุทิศ 1 บริเวณฝั่งตรงข้ามร้านสะดวกซื้อ และบริเวณใกล้เคียง ตลาดเก่า เทศบาลนครยะลา คาดมีผู้ก่อเหตุกว่า 100 คน
ระเบิดเมืองยะลา,กลุ่มก่อกวน,กลุ่มก่อความไม่สงบ,ระเบิดป่วนเมือง,ระเบิดร้านของเล่นยะลา,ถนนวิฑูรอุทิศ1,เทศบาลนครยะลา,ข่าวภูมิภาค,ข่าว,ไทยรัฐออนไลน์,วางระบิด,วางระเบิดยะลา,ก่อความไม่สงบ,โจรใต้